Jimmy, vstani. Danes ministriraš.
Christine! Kje so moje hlače?
Na postelji. Če bi imele zobe, bi te ugriznile. -Če bi jih imele ...
DVOM
Jimmy! Pojdi zame v trgovino po časopis in cigarete. -Ne morem.
Ministrirat grem. Ministrant sem.
Kevin! -Jimmy!
Tukaj si. -Zaspal sem. -Le da si prišel.
Jaz bom poskrbel za steklenički, če ti prižgeš oglje.
Misliš, da sem debel?
V redu si. Zakaj? Ti obleke niso prav? -So.
Po maši boš šel v pekarno. -Res?
Zakaj ne bi šla ti? -Pripravljala bom zajtrk.
Tudi jaz ga lahko pripravim. -Si ga že kdaj? Norček.
Dobro jutro, oče.
Po istoimenski igri Johna Patricka Shanleyja
Režija in scenarij Sedite.
Kaj storite, ko niste prepričani?
O tem bom pridigal danes.
Ko so lani umorili predsednika Kennedyja,
kdo izmed nas ni občutil najgloblje zmedenosti in obupa?
Kdo se ni spraševal: Kam? Kaj zdaj?
Kaj naj rečem otrokom? Kaj naj rečem sebi?
Takrat so ljudje sedeli drug zraven drugega,
družilo jih je skupno občutje brezupa.
Ampak pomislite!
Vaša vez s sočlovekom je bil vaš obup.
To je bila javna izkušnja. Bilo je grozno, a doživljali
smo jo skupaj. Kako teže je potem
šele osamljenemu človeku, ki ga doleti osebna stiska?
"Nihče ne ve, da sem bolan."
"Nihče ne ve, da sem izgubil zadnjega pravega prijatelja."
"Nihče ne ve, da sem ravnal napak."
Narišite si pred oči osamljenost.
Zdaj vidite svet, kot da bi ga videli skozi okno.
Na eni strani stekla so srečni, brezskrbni ljudje,
na drugi strani pa - vi.
Na zdravje, sestra. -Hvala.
Rad bi vam povedal zgodbo.
Na tovorni ladji je neke noči zagorelo in potonila je.
Edini, ki je preživel, je bil neki mornar.
Našel je rešilni čoln, si naredil jadro ter se obrnil proti nebu
in preučil zvezde.
Določil je pot za domov in izmozgan zaspal.
Prišli so oblaki.
In naslednjih 20 noči ni več mogel videti zvezd.
Dozdevalo se mu je, da pluje po pravi poti, a ni mogel biti prepričan.
Dnevi so minevali in mornar je postajal čedalje bolj oslabel.
Začel je dvomiti,
ali je prav nastavil pot in ali je še vedno plul proti domu.
Se je nemara izgubil in je bil obsojen na grozovito smrt?
Nikakor ni mogel vedeti.
Sporočilo:
Si je to predstavljal zaradi svoje brezupne okoliščine?
Ali pa je enkrat spoznal resnico ... -Zravnaj se.
... in se je je moral zdaj oklepati brez vsake dodatne potrditve?
Danes ste med nami tudi tisti,
ki točno poznate krizo vere, ki jo opisujem.
Rad bi vam rekel sledeče:
Dvom je lahko vez, tako močna in čvrsta kot gotovost.
Ko ste izgubljeni, niste sami.
V imenu Očeta in Sina in Svetega Duha. Amen.
Vstanite, prosim.
Zdravo, oče. -Zdravo, prvak.
Odlična pridiga.
Ti je kaj sporočila?
Rad bi počel to. Rad bi postal duhovnik.
Dober bi bil, gotovo.
Nekaj ti bom pokazal.
Poglej.
Vidiš?
Pleše. Lepo.
Ja. -Še ti daj.
Zate je, vzemi jo. -Hvala, oče. -Malenkost.
Kot pri Noetovi barki, punce. Dve po dve.
Jutro, sestra James. -Dobro jutro, oče Flynn. Čudovit dan je.
Ni slab. Kako ste danes, malopridneži? -Dobro, oče.
Jutro, prvak. -Jutro, oče Flynn. -Si si umil roke, gospodič London?
Umil sem si jih, oče. -Res? Kajti niso iste barve kot tvoj vrat.
Dobro jutro. -Dobro jutro, oče.
Sestra, pišemo test danes? -Jutri, William.
Pišemo deljenje z ostankom? -Med drugim. -Sestra. -Jutro.
Koliko bo deljenja z ostankom? -Fant!
William London! Pridi sem.
Kar hitro. Ne pusti me čakati.
Kaj je storil? -Dotaknil se je sestre James.
Zmaj je lačen. -Nun se ne dotika.
Vzemite učbenik za zgodovino in ga odprite na strani 683, prosim.
Prosim, Ralph? -Pozabil sem učbenik. -Glej skupaj z Raymondom.
Gospodič London? Imaš svoj učbenik? -Ne, sestra.
Glej pri g. Malloyu, prosim. -Res moram? Iz ust mu smrdi.
Gotovo ni tako hudo.
Sedite.
Franklin Delano Roosevelt je bil 32. predsednik Združenih držav.
Sponko daj ven iz las, gospodična Horan. -Ja, sestra.
Dobro jutro, sestra James. Nadaljujte.
Franklin D. Roosevelt, skupaj z Lincolnom in Kennedyjem,
je bil morebiti naš največji predsednik.
Ko je nastopil položaj, je bilo 13 mio ljudi v tej državi brezposelnih.
Izgubili so upanje. Predsednik Roosevelt je tem ljudem rekel:
Edino, česar se imamo bati, je samega strahu.
Kaj je mislil s tem? James?
Mislim, da je hotel reči, da je pravzaprav vse v redu.
Zato naj si tega ne ženejo tako k srcu. -Mogoče ...
Mogoče je s tem mislil, da je svet dober in da moramo
sodelovati, pa bomo prebrodili vse težave. -Kaj je to, gospodič Conroy?
Ne vem, sestra.
Ne veš, da ti iz ušesa gleda žica? -Ne. -Kaj?
Kaj? -Ne, sestra, nisem vedel.
Pridi z mano, fant.
Pojdi.
Kdo ve, kaj je bil New Deal?
Obožujem to pesem.
O čem mislite, da je bila pridiga prejšnjo nedeljo?
Sestra James? -Prosim?
O čem je bila pridiga očeta Flynna?
O dvomu. O dvomu je govoril.
Zakaj? -Prosim, sestra?
No, osnove za pridigo izhajajo od nekod.
Oče Flynn morda dvomi? Ga skrbi, da še kdo drug dvomi?
Najbrž bi to morali vprašati njega. -Ne, to bi bilo neprimerno.
Nadrejen mi je. In če bi bil v stiski,
bi se moral zaupati tovarišu duhovniku ali monsinjorju.
Me duhovnikom ne zaupamo intimnih podatkov. -Ne. -Drži.
O čem govorimo? -Bodite na preži.
Skrbijo me, morda brez potrebe, zadeve v šoli sv. Nikolaja.
Z akademskega vidika?
Ne gremo se ugibanja, sestra Raymond.
Missy! Pojdi stran od nje. In sedi.
Se vam lahko pridružim, sestra Alojzija? -Kar.
Ocvrt piščanec z rezanci. -Najljubša jed sestre Veronike.
Zelo okusno je. -Meni so všeč rezanci, ker so hrustljavi.
Kaj je bilo z Williamom Londonom? -Poslala sem ga domov.
Ježeš. Torej še vedno krvavi? -Da.
Kri se mu je kar nenadoma vlila iz nosu med Zaobljubo vdanosti.
Je bila spontana? -Kaj? -Krvavitev iz nosu.
Kakšna pa bi še lahko bila? -Samopovzročena.
Mislite, da je namenoma povzročil krvavitev? -Točno.
Ne.
Zelo naivna oseba ste, sestra James. William London
je nemiren fant. Če ga ne držite na tesno,
si bo še nogo zažgal, da bi lahko odšel domov.
Dovolite, da vam pomagam, sestra. Vaš rokav.
Poglejva. -Hvala, sestra.
Sestri Veroniki močno peša vid. -Kako grozno!
Če za to izvedo v župnišču, bo morala oditi.
Če se vam bo torej zdela negotova, jo primite za roko.
Običajno za osmi razred zadolžim svoje najbolj izkušene učiteljice,
toda nimam polnih pooblastil.
Imate v razredu avtoriteto? -Mislim, da.
Običajno mi pošljejo več učencev.
Stvari skušam urediti sama. -To je lahko napaka.
Vi odgovarjate meni,
jaz monsinjorju, on škofu in tako naprej do svetega očeta.
Obstaja veriga. Poslužujte se je.
Sladkarije? -Bonboni proti kašlju. -Sladkarije z drugim imenom.
Kako gre Donaldu Millerju? -Zanesljivo. -Dobro.
Tista punca ... Noreen Horan.
Posedla sem jo čim dlje od fantov, a ni zadostovalo.
Poskrbite, da bo naredila. Cela.
Kaj je to?
Veter je letos ... Tako brezciljen.
Je to prava beseda? -Je kaj narobe?
Kaj? -Je kaj narobe?
Ne. Zakaj? Je kaj narobe?
Mislim, da ne. -Potem bo že držalo.
Ja. -Kaj je to?
Svinčnik? -Kemični svinčnik.
Saj jih učenci ne uporabljajo za naloge? Vsaj upam tako.
Nikakor ne. -Žal mi je, ker sem dovolila že nalivnike.
Dandanes želijo vse narediti po lažji poti.
Vsaka lahka odločitev bo imela nekoč posledico.
Pomnite moje besede. -Prav. -Zaradi kemičnih svinčnikov
kracajo kot opice. -Ne dovolim takih svinčnikov. -Pa vendar je eden tukaj.
Pisanje umira, vsepovsod po tej državi.
Upam, da ne.
Kako sliko bi morali uokviriti
in jo obesiti na tablo. Obesite papeža.
Ta ni pravi, pokojen je že.
Saj ni pomembno, kateri je. V steklu glejte dogajanje za sabo.
Otroci morajo misliti, da jih vseskozi lahko vidite.
Ni to malce strašljivo? -Le za tiste, ki so malopridni.
Sprosti se. Vrzi.
Poslušajte.
Pri prostih metih ima psihologija velik pomen.
Izmislite si rutino. Prestavljajte težišče, premikajte boke ...
Se ti zdi smešno, Ralph? Smešno je, da vsak prosti met zgrešiš.
Osredotočite se na rutino in pozabili boste na napetost.
Daj, Jimmy.
Priden fant. Poslušaš. To je dobro.
Zdaj pa sedite. Dobro.
Opazil sem, da imate nekateri umazane nohte.
Tega nočem videti.
Ne govorim o dolžini nohtov, ampak o čistoči. Poglejte moje nohte.
Res je, dolgi so.
Všeč mi je, da so malce daljši, toda poglejte, kako čisti so.
Zaradi tega so v redu.
Top, top, top.
Močneje kot čreda slonov.
Grešnik ste! -Rekel sem ji: "Ti si njena mati,
ti si jo vzgojila, hranila, povej ji, da je debela."
Kako zelo debela pa sploh je? -Mati ali hči?
Hči. -Nisem je spoznal. -Pa mati? -Debela!
Oče, bomo imeli po pouku trening? -Če želite. Obvestite me.
Fašistični vladi Nemčije in Italije sta že sodelovali.
Podpisali sta Jekleni pakt. Jekleni pakt je bil
vojaško zavezništvo med Benitom Mussolinijem in Adolfom Hitlerjem.
G. London, sedi na svoj stol in ne nadleguj gdč. Horan, prosim.
Kdo mi zna povedati ...
Prosim? Da. Seveda, oče.
Donald? V župnišče moraš.
Dva, tri, štiri, pet, šest, sedem,
osem, devet, deset, enajst. Ena, dve, tri, dotik.
Ena, dve, tri, brca. In nazaj, vstran, naprej in brca.
Nazaj, vstran, naprej ...
Raymond, kaj pa delaš? -Krompirjev pire.
Moral bi delati bosso novo. -Toda znam krompirjev pire.
Dobro, zdaj pa mi sledite. Nazaj, vstran, naprej, brca.
Nazaj, vstran, ena, dve, tri, brca.
Nazaj, vstran, naprej, brca.
Nazaj, vstran, naprej. Dobro.
Bom stopila pred vas, da boste laže videli.
Ena, dve, tri ...
Dobro.
Donald, si bolan? -Ne. -Si prepričan?
Je vse v redu?
Pozdravljeni, sestra. -Dober dan, sestra James.
Sestra, bi lahko govorila z vami o Donaldu Millerju?
Ga sprejemajo medse? -Nima prijateljev.
Po samo dveh mesecih ni to ni nič nepričakovanega.
Ga je kdo udaril? -Ne. -Nekdo ga bo.
Takoj ko se to zgodi, ga pošljite k meni.
Nisem prepričana, da ga bo kdo udaril.
Tej župniji pripadajo irske in italijanske družine. Nekdo bo udaril
Donalda Millerja. -Zaščitnika ima.
Koga?
Očeta Flynna.
Prosim?
Zanima se zanj.
Rekla sem, da pridite k meni, a sem upala, da do tega ne bo prišlo.
Mogoče ne bi smela.
Torej se je zgodilo. -Prosim?
Ne bom vam povedala! Sploh ne vem, če vas prav razumem.
Oprostita, sestri! -Že v redu, končali sva. Pridite, sestra.
Kaj ste videli?
Vznemirjujoče je sumničavo gledati na ljudi. Počutim se manj bliže Bogu.
Ko preganjate hudodelstvo, se odmaknete od Boga,
toda v njegovi službi. Kaj ste videli?
Dober dan, sestri! -Ga. Carson. Zakaj imate mačko?
Ker imamo miš. Bi čaj?
Če ne želiš plesati z njo, pač ne pleši. -Ni to narobe? -Ne.
Kaj pa, če te dekle zavrne?
Vso pravico imaš prositi dekle za ples.
Seveda ima tudi ona vso pravico, da te zavrne. Pravi pristop je,
da si tega ne ženete preveč k srcu. -Kaj pa, če te vse zavrnejo?
Potem pa postaneš duhovnik.
Dobro, naslednje vprašanje.
Kaj ste videli?
Poklical je Donalda Millerja v župnišče. -Zakaj? -Na pogovor.
Samo njega? -Da. -Kdaj? -Pred tednom dni, med poukom.
Zakaj mi niste povedali? -Nisem mislila, da je s tem kaj narobe.
Od vseh otrok Donald Miller.
Saj je smiselno. -Kako? -Osamljen je.
Mislim, da ni nič narobe! -Naš prvi črni učenec.
Mislila sem, da se bodo pretepali.
Starš ali dva, s katerima se bo treba ukvarjati.
Morala bi predvideti to možnost. -Kako bi si to lahko predstavljali?
Moja naloga je, da prekosim lisico v bistrosti.
To je moja naloga. -Morda pa ni nič.
Zakaj ste potem videti, kot da bi videli satana?
Nekaj je bilo na njegovem vedenju, ko se je vrnil. -Je kaj rekel?
Ne, videti je bil prestrašen in ...
Položil je glavo na mizo na sila nenavaden način.
In še nekaj.
Mislim, da sem v njegovi sapi zaznala alkohol.
V njegovi sapi sem zaznala alkohol.
Pred leti je bil na Sv. Bonifaciju duhovnik ...
Toda takrat sem imela očeta Scullyja.
Tukaj se ne morem obrniti na nobenega moškega. Ti vse pokvarijo.
Sami ga bova morali zaustaviti.
Ujela jo je. Samo mačka jo lahko ujame.
Drži.
Ta brisača ne bo nikoli več popolnoma bela. -Bo.
Ga. Carson! -V redu sem. -Kaj se je zgodilo? -Veja je padla.
Ste celi, sestra? -Ni je videla. -Sem, cela sem.
Samo odrgnino imam. Ni potrebe po takem cirkusu. -Lezite.
Prinesla vam bom čaj.
G. McGuinn? Lahko pridete na dvorišče? Veja je padla.
Veja je ...
Pazite, kod stopate, sestra.
Razsekal jo bom.
Svet se podira, Michael. -Takega vetra nisem slišal,
odkar sem zapustil Mullingar! -Jaz ga nisem nikoli poznala.
Veter se je spremenil.
RAVNATELJICA
TIŠINA
Kaj počneš tukaj, Conroy?
Med poukom sem se pogovarjal, oče.
In čakaš sestro Alojzijo.
Ve, da si tukaj? -Ve.
Dobro jutro, oče Flynn. Lepo, da ste se oglasili.
Kako ste danes? -Odlično. -Gospodič Conroy. -Sestra.
Gospodič Tranzistor. Do jutri zjutraj mi prinesi
desetkrat napisano poštevanko. Naj bo čitljivo napisana.
Vrni se v razred. Hitro, hitro.
Povabila bi vas noter, a čakava še na sestro James.
Ste slišali veter sinoči? -Prav gotovo.
Se je sestra Veronika ponesrečila? -Da, sestra Veronika je padla
in se skorajda pokončala. -Je vse v redu? -Da.
Ne vidi dobro, kajne? -Prav dobro vidi. Nune padajo, veste.
Ne, nisem vedel tega. -Navada. Pogosto nas doleti.
Pademo kot domine.
Sem zamudila? -Sploh ne. -Jutro, oče, sestra.
Oprostita za zamudo. Srečala sem sestro Veroniko.
Kako je z njo? -Malce krvavi iz nosu.
Začenja se mi dozdevati, da udarjate ljudi.
Sestra? -Najprej William London, zdaj pa ...
Pozabite. Vstopita, prosim.
Sestra ... -Prosim, sedita.
Imam čajnik sveže skuhanega čaja. Zaprimo vrata,
toda ne ravno zavoljo formalnosti.
Oče, bi želeli ...
Bi skodelico čaja, oče? -Z veseljem.
Sestra, bi mu postregli? -Vsekakor. -In tudi sebi, seveda. -Boste tudi vi,
sestra Alojzija? -Ne, sem že prej. -Imate sladkor?
Sladkor? Da.
Da. Nekje tukaj je.
Lani ob postu sem ga dala v predal in popolnoma pozabila nanj.
Torej se mu niste stežka odrekli.
Prav imate. Tukaj je.
Postregla vam bom, čeprav sem malce nerodna.
Vidim vaše nohte.
Rad imam, če so malce dolgi.
Sladkor? -Ja. -Eno? -Tri.
Tri? -Sladkosneden sem. -Dve ... Tri.
Sestra, boste tudi vi sladkor? -Nikoli!
Saj ne, da bi bilo s sladkorjem kaj narobe.
Hvala, oče, da ste si vzeli čas. Brez zamisli sva.
Mislim, da je ponoven razmislek o božični svečanosti odlična zamisel.
Lansko leto je bilo vse bolj kot ne usmiljenja vredno.
Izjemno je bilo! Toda meni so vse svečanosti všeč. Hvalnice!
O, mestece Betlehem, o, pridi, pridi, Emanuel.
Pridite, vsi verniki ... -Dovolj bo, sestra James!
Kaj pravite, oče? Bi lahko letos pripravili kaj novega?
Vsi obožujemo božične hvalnice,
toda nemara bi bilo prijetno vključiti tudi posvetno pesem. -Posvetno?
Da. It's beginning to look a lot like Christmas. Nekaj takega.
Kaj bi bil smisel posvetne pesmi? -Bilo bi zabavno.
Ali Frosty the snowman. -Ta je lepa. Eden od fantov bi se
lahko našemil v snežaka in imel plesno točko.
Kateri fant?
Imeli bi preizkus. -Frosty the snowman zagovarja poganstvo v čarovniji.
Snežak oživi, ko mu na glavo poveznejo čarobni klobuk.
Če bi bila glasba bolj žalostna, bi ljudje spoznali,
da so podobe neprijetne in pesem krivoverska.
Na to pesem še nisem gledala s tega vidika.
Morali bi jo prepovedati na radiih. -Frosty the snowman torej odpade.
It's beginning to look a lot like Christmas bi bila najbrž v redu.
Staršem bi bila všeč.
Smem vprašati, kaj pišete? S kemičnim svinčnikom? -Zamisel za pridigo.
Zdaj se vam je utrnila? -Ves čas se mi. -Kakšna sreča.
Pozabim jih, zatorej jih moram zapisati.
In katera je ta zamisel? -Nestrpnost.
Bi še malo čaja, oče? -Potem.
Zdaj so novi časi, sestra. -Kaj je novega? -Nekaj znotraj ljudi.
Pod soncem ni ničesar novega.
Cerkev potrebuje spremembo.
Občasno bi morali zapeti pesem z radia, odpeljati otroke na sladoled.
Sladkosnednež. -Morda bi odpeljali fante na taborjenje. -Kam merite?
Morali bi biti prijaznejši.
Veste, otroci in starši nas imajo za svoje družinske člane.
Toda mi nismo njihovi družinski člani. Drugačni smo.
Zakaj? Zaradi svojih zaobljub? -Točno tako.
Mislim, da nismo tako zelo drugačni. Sestra, še malo čaja bi.
In oni mislijo, da smo različni. Ljudje ...
Ljudje delavskega razreda iz te župnije verjamejo, da smo drugačni.
Mislim, da naju je zaneslo stran od bistva. -Prav imate.
Da. Sestra Raymond?
Recite ji, naj si umije obraz in vrat in se ob treh zglasi pri meni. Da.
Oprostita. Božična svečanost.
Skrbno moramo izbrati, kam bomo postavili Donalda Millerja. -Previdno.
Kaj je z Donaldom Millerjem? -Poskrbeti moramo,
da Donalda Millerja niti ne damo v ospredje niti ga ne zakrijemo.
Zaradi barve njegove kože? -Tako je. -Zakaj?
Dajte no, oče. -Nanj bi morali gledati kot na vse ostale fante.
No, vi sami ste ga izpostavili.
Z njim ste imeli zasebno srečanje v župnišču. Pred tednom dni? -Da.
O čem govorimo? -O Donaldu Millerju.
Fant se je ob vrnitvi v razred nenavadno vedel. -Tako?
Ko se je vrnil iz župnišča. Malce nenavadno, da.
Nama lahko poveste, zakaj?
Kako to mislita, da se je nenavadno vedel?
On ... Ne vem, kako naj razložim.
Položil je glavo na mizo in ...
Tak občutek ste imeli? -Da.
In ker je prišel iz župnišča, sprašujeta mene? -Tako je.
Sta hoteli govoriti o svečanosti ali o tem? -O tem.
Malce nelagodno mi je. -Zakaj? -Kaj mislite, zakaj?
Fantovo dobro počutje je moja odgovornost.
Njegovo dobro počutje ni ogroženo. -Nisem najbolj prepričana o tem.
Ob vrnitvi v razred je bil razburjen. -Je kaj rekel? -Ne.
Kaj se je zgodilo v župnišču? -Zgodilo?
Nič se ni zgodilo. Pogovorila sva se. -O čem? -O zasebni zadevi.
Dvanajst let šteje. Katera zadeva bi lahko bila zasebna?
Naj se oglasim? -Ne.
Ne odobravam vašega tona.
Ne govorimo o mojem tonu ... Ali vašem, oče Flynn.
Skušamo priti do resnice. -Glede česa? -Veste, kaj govorim. Ali ne?
Prav zdaj nadzorujete izraz na svojem obrazu. Kajne? -Mojem obrazu?
Česa natančno me obtožujete? -Ničesar, oče Flynn.
Prosim vas, da mi poveste, kaj se je zgodilo v župnišču.
Ne želim nadaljevati s tem.
In če vam to ni pogodu, govorite z monsinjorjem Benediktom.
To obžalovanja vredno vedenje mora biti le posledica prevelikega napora.
Dobro jutro želim. Sestra. Sestra.
V njegovi sapi se je dal zaznati alkohol.
Ko se je vrnil s srečanja z vami.
Alkohol. -Res sem ga zaznala v njegovi sapi.
Torej?
Ne vtikajte se v to. -Ne bo šlo.
Vzemite si čas, oče. Bi še malo čaja?
Ne bi se smeli vmešati. -Ni možno.
G. McGuinn je zasačil Donalda pri pitju obrednega vina.
Ko sem to izvedel, sem poslal ponj.
Jokal je in prosil,
če lahko ostane pri ministrantih. Usmilil sem se ga.
Rekel sem mu, da če nihče drug ne bo izvedel, da mu dovolim ostati.
Kakšno olajšanje! To pojasni prav vse! Hvaljen bodi, Bog!
Sestra, za pomoto je šlo!
In če se pogovorim z g. McGuinnom? -Izvolite.
Toda zdaj ko je fantova skrivnost razkrita, ne bo več mogel biti
ministrant. Temu sem se skušal izogniti. -Fanta ste skušali
zaščititi. -Tako je. -Tudi sama bi storila enako.
Obstaja kak način, da bi Donald ostal ministrant? -Če je fant pil
obredno vino, ne more nadaljevati kot ministrant.
Seveda.
Ste zadovoljni? -Da.
Grem. Čaka me pisanje.
O nestrpnosti. -Drži.
Ni mi všeč, kako ste se spoprijeli s tem, sestra.
Sestra.
Torej.
Kakšno olajšanje! Vso zadevo je pojasnil.
Mu verjamete? -Vsekakor.
Ali je posredi to, da je najlaže verjeti?
Toda g. McGuinn lahko potrdi njegovo zgodbo. -Da.
Takšni ljudje so prebrisani.
Mene je prepričal. -Ni vas. Samo hočete,
da se zadeve razrešijo, da bi spet živeli v svetu nedolžnosti.
Nočem biti več vpletena v to zadevo. -Dokazala bom njegovo krivdo.
Kako ste lahko tako zelo prepričani, da laže?
Izkušnje mi tako pravijo.
Ne marate ga, zato tako mislite! Ni vam pogodu,
da uporablja kemični svinčnik. Ni vam pogodu,
da si da v čaj tri kocke sladkorja in da mu je všeč Frosty the snowman.
In na podlagi tega ste prepričani, da počne nekaj resnično strašnega!
Meni je Frosty the snowman všeč! In lepo bi bilo, če te šole
ne bi vodili kot zapora! Dobro je, da z veseljem poučujem zgodovino
in da jo bodo zato mogoče vzljubili tudi moji učenci! In če sodite,
da zaradi tega nisem dovolj sposobna za učiteljico, prav!
Sedite.
Poglejte. Uničili ste mojo žarnico.
V stari Šparti so pri pomembnih zadevah odločali tisti,
ki so najglasneje vpili. Na srečo nisva v stari Šparti.
Dejansko mislite, da z učenci ravnamo kot z zaporniki?
Ne. Vsi so videti dokaj vedri.
Toda vsi se vas nenehno bojijo!
Da. Tako pač je. Sedite tam.
Tukaj sestra Alojzija Beauvier, ravnateljica šole sv. Nikolaja.
Sem dobila go. Miller?
Kličem glede vašega sina Donalda.
Ženska je s prijateljico obrekovala moškega, ki ga je komaj poznala.
Vem, da nihče od vas tega ni nikdar počel.
Tiste noči se ji je sanjalo. Velika roka se je pojavila nad njo
in s prstom pokazala nanjo.
V trenutku se je je polastil silen občutek krivde.
Naslednji dan je šla k spovedi. V spovednici je bil stari
župnijski duhovnik, oče O'Rourke. Povedala mu je o vsem tem.
"Je obrekovanje greh?" je vprašala starca.
"Je roka vsemogočnega boga pokazala s prstom name?"
"Bi vas morala prositi odpuščanja? Povejte, oče, sem grešila?"
"Da!" ji je odgovoril oče O'Rourke.
"Da, vi brezbrižna, slabo vzgojena ženska!
O sočloveku ste širili laži, nepremišljeno ste se igrali
z njegovim ugledom in moralo bi vas biti krepko sram!"
Ženska se je opravičila in ga prosila odpuščanja.
"Ne tako hitro!" pravi O'Rourke.
"Želim, da greste domov, na svojo streho odnesete blazino,
jo razparate z nožem in se vrnete k meni!"
Ženska je šla domov, vzela blazino s postelje in nož iz predala
ter šla na streho, kjer je zabodla blazino.
Zatem se je vrnila k staremu duhovniku, kot ji je naročil.
"Ste razparali blazino z nožem?" jo vpraša.
"Da, oče." -"In kakšna je bila posledica?"
"Peresa," je odvrnila.
"Peresa?" je ponovil.
"Peresa so bila vsepovsod, oče!"
"Zdaj pa želim, da greste nazaj
in poberete vsako posamezno pero, ki je padlo na tla."
"No," je rekla, "to je nemogoče."
"Ne vem, kam so šla. Veter jih je raznosil naokrog."
"In to," je rekel oče O'Rourke, "so klevete!"
V imenu Očeta in Sina in Svetega Duha, amen.
Prosim, vstanite.
Kaj se tista ptica pritožuje?
Katera vrsta je? Škorec? Krakač?
Vran. -Seveda je.
Ali molite? Nisem vas hotel prekiniti. -Ne, ne molim.
Videti ste utrujeni. -Ne morem spati.
Zakaj ne? -Zaradi nočnih mor.
Da, tudi sam občasno ne morem spati.
Ali vidite tisto veliko roko, ki s prstom kaže na vas? -Da. Včasih.
Je bila vaša pridiga komu še posebej namenjena? -Kaj mislite?
Brat iz Marylanda mi je poslal pismo. Zelo bolan je.
Morda bi ga morali obiskati. -Ne morem zapustiti svojega razreda.
Je res? -Kaj?
Veste, kaj sprašujem. -Ni res.
Videla sem, da ste položili spodnjo majico v omarico Donalda Millerja.
Pozabil jo je v zakristiji. -Zakaj mu je niste dali osebno?
Skušam mu prihraniti nadaljnjo sramoto.
Mene skrbi za otroka, ne njo.
Je kdaj ponudila roko?
Temnopolti fant potrebuje pomoč, sicer mu ne bo uspelo.
Če uveljavi svojo voljo, ga bo uničila. Zakaj, mislite,
da je pil vino? V težavah je!
In ko vidi, da z otroki govorim človeško, takoj domneva,
da imam kake zle namene.
Ne bom ji pustil, da bo držala to župnijo v srednjem veku.
Ne bom pustil, da mi uniči moj duh za sočutje!
Gotovo to ni njen namen. -Dejstvo, da mi je mar za farane!
Vem, da vam je. -Kot je vam mar za svoj razred. Radi jih imate, mar ne?
Da. -In to je naravno. Kako drugače bi se povezali z otroki?
Že en pogled na vaš obraz mi razkrije vašo filozofijo. To je dobrota.
Nisem prepričana. Mislim, seveda.
So ljudje, ki vam očitajo človečnost, sestra,
ki vam govorijo, da je luč v vašem srcu slabost. Ne verjemite tega.
To je stara taktika krutih ljudi za uničenje dobrote v imenu kreposti.
Z ljubeznijo ni prav nič narobe.
Ljubeznijo?
Ste pozabili sporočilo našega odrešenika - ljubezen med ljudmi?
Počutim se, kot da je vse obrnjeno na glavo.
Občasno se počutimo, da smo izgubljeni. Se zgodi.
In to je vez.
Rože. -Da me spominjajo na pomlad.
Morala bi iti.
Žal mi je, da je vaš brat bolan. -Hvala, oče.
Ne verjamem! -Ne?
Ne. -Hvala, sestra. Lepa hvala.
Oče, nekomu moram povedati. -Zdravo, Noreen. -Zaljubljena sem.
Čudovito. Kdo je srečni fant? -Jimmy Hurley. -Si mu povedala?
Mogoče bi morala. -Mogoče bom, oče.
Jimmy! Jimmy Hurley!
Pridi sem.
Oče Sherman ...
Nekaj ti je padlo na tla.
Je že v redu.
Dobro. Tišina.
Tišina!
Naslednjega, ki bo spregovoril, bom poslala naravnost k ravnateljici!
Vprašanje je bilo: Katera je bila znamenita opazka Patricka Henryja?
Donald. -Sestra?
Kakšno je bilo vprašanje? Nihče naj mu ne pomaga. Jimmy, pobesi roko.
Donald Miller, vstani.
Kakšno je bilo vprašanje, Donald? -Ne vem, sestra.
To pomeni, da nisi poslušal. -Da, sestra.
Vprašanje je bilo: Katera je bila znamenita opazka Patricka Henryja?
Ne vem. -"Svoboda ali smrt!" -James Hurley,
takoj pojdi v ravnateljičino pisarno!
Ga. Miller? -Da. -Vstopite.
Sedite, prosim.
Menjala sem žarnico. -Mislila sem,
da sem zamešala dan. Niste se oglasili. -Samo med nama,
poslušala sem tranzistor, preko slušalke. Poglejte, kako tanek je.
Zasegla sem ga nekemu učencu, zdaj pa ga ne morem nehati poslušati.
Radi poslušate glasbo?
Ne. Poročila. Pred leti sem poslušala vsa poročila,
ker se je mož vojskoval v Italiji.
Bili ste poročeni? -Tako je. Toda potem so ga ubili.
Vaš mož pride? -Ni mogel iz službe. Sama imam samo pol ure časa.
Seveda. Veliko zahtevam.
Kako gre Donaldu?
Uspešno izdeluje predmete. Povprečne ocene ima.
Dobro. Razburjen je bil, ker je moral zapustiti ministrante.
Je razložil, zakaj? -Menda so ga zasačili pri pitju obrednega vina.
To je razlog. -Zdi se pošteno.
Toda ne glede na to je dober fant, sestra.
Kako je z njim doma? -Njegov oče ga je pošteno pretepel zaradi vina.
Tega ne bi smel! -Ne govorite mojemu možu, kaj sme in česa ne.
Moj mož ni hotel, da bi Donald prišel sem.
Zakaj? -Mislil je, da bo imel težave z vrstniki, a se to ne dogaja.
Dobro. -Tisti duhovnik, oče Flynn, pazi nanj.
Da.
Oprostite.
James Hurley, zakaj nisi v razredu? -Sestra James me je poslala. -Zakaj?
Klepetal sem. -Pojdi nazaj in utihni! Hitro, hitro!
Kaj se dogaja?
Ne tiče se te! Pojdi! Vrni se v razred.
To je sranje. -Kaj si rekel? -Nič.
Pravite, da imate dvajset minut? -V službo moram peš.
Kje delate? -V Parkchestru. Če ne začnem čistiti do 12h,
sem potem prepozna, da bi spustila Donalda v stanovanje. -Smem hoditi
skupaj z vami? -Nič nimam proti.
8/64. Kdo mi zna povedati, kaj je skupni imenovalec? Nihče?
Si že nazaj, gospodič Hurley?
Si že nazaj, gospodič Hurley?! -Pusti me pri miru.
S kom pa misliš, da govoriš?
To je moja učilnica, fant. Ne pozabi tega.
Žal mi je.
Oprosti, Jimmy.
Ste že srečali očeta Flynna? -Videla sem ga pri oltarju.
Sicer pa Donald veliko govori o njem. -Kaj govori?
Saj veste. "Oče Flynn, oče Flynn." Zgleduje se po njem.
Mož si vzame čas zanj, kar je to, kar fant potrebuje.
Ga. Miller, možno je, da imava težavo. -Zdelo se mi je,
da je nekaj takega, ko ste me poklicali.
Rada bi le rekla, da je le do junija. -Prosim?
Karkoli je že ta težava, Donald mora le zdržati do junija.
Potem bo šel v gimnazijo. -Točno. -Če bo maturiral na Sv. Nikolaju,
bo imel več možnosti, da bo sprejet na dobro gimnazijo. To pa bi pomenilo
priložnost na kolidžu.
Trenutno ne vidim preprek, zaradi katerih ne bi maturiral.
Samo za to mi je mar. -Dvomim. -Poskusite.
Skrbi me odnos med očetom Flynnom in vašim sinom.
Kako mislite, skrbi vas?
Da mogoče ni v redu.
Z vsemi je nekaj narobe. Treba je odpuščati. Tam delam.
Če sem iskrena, skrbi me,
da je mogoče oče Flynn vašega sina zapeljal.
Je mogoče zapeljal? -Ne morem trditi z gotovostjo.
Nimate dokazov? -Ne. -Potem morda ni nič na tem.
Mislim, da je nekaj na tem
in da je dal oče Flynn Donaldu obredno vino. -Zakaj bi to storil?
Se Donald zadnje čase nenavadno vede? -Ne.
Sestra, nobenih težav nočem. -Ne vem, ali razumete, o čem govorim.
Mislim, da razumem, a se v to nočem poglobiti. -Prosim?
Samo nekaj minut imam na voljo. Ne da se ne bi strinjala,
a če govoriva o nečem med duhovnikom in mojim sinom, ni krivda na strani
mojega sina. -Ne pravim tega. -12-letni fant je.
Če bi nekoga morali kriviti, je to moški. -Popolnoma se strinjam.
Strinjate se z menoj, a poklicali so me k ravnateljici, če me razumete.
Skrbi me Donaldova blaginja.
Resnično mislite, da je dal duhovnik Donaldu piti vino? -Da.
Zakaj mojega sina potem ni več pri ministrantih,
če mu ga je dal moški? -Fanta so zasačili, moškega ne.
Torej krivite mojega sina. -Ne. -Saj je v redu. Veste, zakaj?
Pustite, da jaz govorim. Razburjeni ste. -Ne boste se uspeli zoperstaviti
duhovniku. Ugled in pomembno mesto ima. -In vašega sina. -Naj ga ima.
Prosim? -Saj je samo do junija.
Veste, kaj govorite? -Več vem kot vi.
Verjamem, da ta moški gradi ali pa ga je morda že vzpostavil ...
Neprimeren odnos z vašim sinom. -Ne vem. -Jaz vem, da imam prav.
Zakaj morate priti do dna taki zadevi, ko pa ni potrebe?
Kakšna mati pa ste?
Oprostite, toda o življenju ne veste dovolj, da bi lahko rekli
kaj takega, sestra. -Dovolj vem. -Morda poznate pravila,
a to ne zadostuje. -Vem, česa ne bom dopustila! -Dopustite, kar morate,
in se ukvarjajte s tem. -Ta moški je v moji šoli. Preži za fanti!
Morda nekateri želijo, da jih zasačijo!
Zato ga je oče pretepel. Ne zaradi vina.
Kaj mi želite povedati?
Zdaj govorim o fantovi naravi, ne dejanjih.
Otroka se ne sme kriviti za to, kar je Bog določil, da postane.
Zanimajo me samo dejanja, ga. Miller.
A tukaj je še fantova narava. -Ne vmešavajte je. -Potem pa pozabite.
Vi ste tisti, ki silite ljudi, naj govorijo.
Moj sin je prišel v vašo šolo zato, ker bi ga v javni ubili.
Njegov oče ga ne mara. Tudi drugi učenci v vaši šoli ga ne marajo.
En človek je dober z njim. Duhovnik. Ima svoje razloge? Da.
Vsi jih imajo. Tudi vi.
Toda ali jaz vprašam moškega, zakaj je dober z njim? Ne.
Ne zanima me, zakaj.
Moj sin potrebuje moškega, ki ga ima rad
in ga bodri na poti, po kateri želi iti.
Bogu se zahvaljujem, ker želi ta dobri izobraženi mož storiti prav to.
Tako ne bo šlo. -Samo do junija. -Vašega sina bom vrgla iz šole.
Zakaj bi naredili to, ko pa ni on začel tega? -Ker bom to ustavila.
Prizadeli bi mojega sina, da bi dosegli svoje. -Z vašim sinom
se ne bo končalo. -Potem pa odpustite duhovnika. -Ravno to si prizadevam.
Kaj potem želite od mene?
Ničesar.
Kot se kaže. -Ne vpletajte mojega sina v to, prosim.
Moj mož bo ubil otroka zaradi take stvari.
Potrudila se bom.
Pozna sem.
Sestra,
ne vem, če sva na istem bregu.
Na istem bregu bom stala s sinom in tistimi, ki so dobri z njim.
Lepo bi vas bilo videti tam. Lep dan še naprej.
Smem vstopiti? -Potrebovala bi tretjo stran.
Ja. Kaj je Donaldova mati počela tukaj? -Pogovarjali sva se.
O čem? -Res bi potrebovala tretjo stran, oče.
Ne, nobene tretje strani, sestra. Midva se bova pogovorila.
Ustaviti morate to gonjo zoper mene. -Sami jo lahko, in to kadarkoli.
Kako? -Priznajte in odstopite. -Uničiti skušate moj ugled!
Kdo kar naprej odpira moja okna?
Kaj počnete v tej šoli? -Skušam delati dobro.
In kar je še bolj bistveno, kaj počnete med duhovniki?
Lastnoročno zadržujete to šolo in župnijo!
Pred čim? -Naprednim izobraževanjem in gostoljubno cerkvijo.
Ne morete me zmesti, oče. Ne govoriva o mojem vedenju, temveč o vašem.
Ne, govoriva o vaših neutemeljenih sumih. -Drži. Sumim.
Pustite to, ni pomembno. -Jaz bom odločila, kaj je pomembno.
Zakaj sumite mene? Kaj sem storil?
Fantu ste dali vino in nanj prenesli krivdo.
To je popolna laž! Ste govorili z g. McGuinnom?
McGuinn ve le, da je fant pil vino. Ne ve, kako je prišel do njega.
Je imela njegova mati kaj za dodati? -Ne.
Torej je zadeva rešena. -Zame ni.
Pa vprašajte fanta! -Ščitil bi vas. -Zakaj tako mislite?
Ker ste ga zapeljali. -Blazni ste!
V glavo ste si vbili prepričanje, da sem pokvaril otroka,
potem ko sem mu dal vino in nič, kar rečem, tega ne bo spremenilo.
Drži. -Ampak vino tukaj ne igra večje vloge. Že pred tem dogodkom
mi načelno niste zaupali. Vi ste opozorili sestro James,
naj bo oprezna, mar ne? -Drži. -Torej priznate! -Vsekakor.
Zakaj? -Vem, kakšni so ljudje.
To ni dovolj dobro! -Niti ne bo treba biti!
Tako? -Povedali mi boste, kaj ste storili.
Bom res?
Spet je pregorela!
Sestra James je prepričana, da sem nedolžen. -Govorili ste z njo?
Seveda ste govorili s sestro James. -Ste vedeli, da Donalda oče tepe? -Da.
In bi to lahko botrovalo nenavadnemu obnašanju, ki ga je sestra opazila?
Lahko bi. -Kaj je potem? Kaj?
Kaj ste slišali ali videli, kaj vas je tako popolnoma prepričalo?
Je sploh pomembno? -Seveda je! Kaj pa govorite?
Želim vedeti.
Skozi to okno sem videla,
da ste prijeli Williama Londona za zapestje in ... Umaknil se je.
Resno mislite? -Da.
Je to vse? -Da. To je bilo vse.
To je enako kot nič.
Kaj počnete? -Pišem, kar govorite.
Morda bo prišlo prav, ko bom razlagal, zakaj vas je treba odstraniti.
Davi, preden sem govorila z go. Miller,
sem poklicala vašo prejšnjo župnijo.
Kaj je rekel? -Kdo? -Župnik.
Nisem govorila z župnikom. Govorila sem z nuno.
Morali bi govoriti z župnikom. -Govorila sem z nuno.
Veste, da bi morali ubrati drugo pot, sestra! Cerkev je jasna.
Iti morate do župnika. -Zakaj? Sta morda sklenila kakšen dogovor?
Ne, nimate pravice brskati po moji preteklosti.
Imate zgodovino. To je vaša tretja župnija v petih letih.
Pokličite župnika. -Zakaj? -Vprašajte, zakaj sem odšel. Bilo je nedolžno.
Ne bom poklicala župnika. -Dober duhovnik sem!
Še vrsto otrok boste zapeljali, dokler vas ne bodo zaustavili.
S katero nuno ste govorili? -Ne povem. -Nisem se dotaknil otroka. -Ste!
Niti najmanjšega dokaza nimate. -Sem pa prepričana o tem
in šla bom v vašo prejšnjo župnijo in še tisto pred njo, če bo treba.
Poiskala bom starša. Verjemite, oče Flynn, bom.
Ne smete delati na lastno pest! Zaobljubili ste se, med drugim
k pokornosti! Odgovarjate nam! Nimate pravice stopiti
izven cerkve. -Prav to bom storila, če bo potrebno,
pa četudi se bodo vrata za mano zaprla! Storila bom, kar bo potrebno,
četudi bom obsojena na pekel! To morate uvideti,
sicer me boste napak razumeli.
Ste dali Donaldu Millerju piti vino?
Vi niste nikdar grešili? -Sem. -Je bil to smrtni greh?
Da. -In?
Spovedala sem se, oče!
Torej sem, karkoli sem storil, pustil v zdravilnih rokah svojega spovednika.
Kot ste tudi vi. Enaka sva.
Ne, nisva, nisva enaka.
Pes, ki grize, je pes, ki grize!
Ste dali Donaldu Millerju piti vino? -Ne.
Imate pomisleke? -Ne.
Lažete.
Prav.
Če ne boste zapustili moje pisarne, jo bom pa jaz.
In ko enkrat grem, se ne bom ustavila.
Počakajte.
Ne morem povedati vsega, razumete? Nekaterih stvari ne morem povedati.
Četudi si ne morete predstavljati razlage, sestra, pomnite,
da obstajajo stvari, ki so onstran vašega vedenja.
Četudi občutite gotovost, je to čustvo, ne dejstvo.
Zahtevali boste premestitev in šli na dopust,
dokler ta ne bo odobrena. -Ničesar mi ne bi pustili.
Donald Miller nima ničesar, in to ste popolnoma izkoristili.
Nič napačnega nisem storil. Rad imam tega fanta. -Zakaj?
Ker se mu smehljate in sočustvujete
ter govorite z njim, kot da bi si bila enaka?
Prevarant ste.
In tisti topel občutek, ki ste ga občutili,
ko vas je fant zaupljivo gledal, ne izhaja iz vašega poštenja.
Enako bi lahko občutil vsak pijanec zaradi kozarčka ruma.
Lahko se vam zoperstavim. -Izgubili boste.
Kje je vaše sočutje? -Vi ga ne morete biti deležni.
Ostanite tukaj. Pomirite se. Če želite, lahko uporabite telefon.
Lep dan, oče.
Ne sočustvujem z vami. Vem, da se ne morete
iskreno pokesati.
In pristrizite si nohte.
Slovesa mi niso pri srcu.
Toda za vsakim izmed nas je veter, ki nas žene skozi življenje.
Nikoli ga ne vidimo in ne moremo mu ukazovati,
celo njegovega namena ne poznamo.
Med vami bi ostal dlje, toda ta veter me odnaša drugam.
Pogrešal bom vse to. In pogrešal bom vas.
Toda zadovoljen sem, da sila, ki me žene,
to počne z izrednim vedenjem, kaj je najboljše.
In taka je moja usoda.
Rad bi prišel med vas in se poslovil
ter vam zaželel ljubezni, miru in predanosti.
Zbogom.
Lepe počitnice.
Hvala.
Lepa hvala. Bog vas blagoslovi. Zbogom.
Sestra James, dobrodošli nazaj. -Hvala, sestra.
Pogrešali smo vas. Kako je z vašim bratom? -Bolje. Precej bolje.
Lepo. Molila sem zanj.
Dobro je bilo, da sem šla stran. Morala sem videti družino.
Potem me veseli, da ste šli.
In očeta Flynna ni več. -Da.
Torej vam je uspelo. Odšel je. -Da.
Donald Miller je skrušen. -Samo do junija bo tukaj.
Mislim, da oče Flynn ni storil nič napak.
Res? Vas je prepričal? -Je.
Ste to kdaj dokazali? -Komu?
Komu drugemu kot sebi? -Ne.
Toda bili ste gotovi. -Res je.
Ko bi le lahko bila kot vi!
Zakaj? -Ker ne morem več spati.
Mogoče nama je namenjeno, da ne spiva dobro.
Očeta Flynna so imenovali za župnika Sv. Hieronima. -Kdo?
Škof je imenoval očeta Flynna
za župnika cerkve in šole sv. Hieronima.
Napredovanje je. -Jim niste povedali?
Povedala sem monsinjorju. Šla sem čez vrt in mu povedala.
Ni verjel, da je to res.
Zakaj je potem oče Flynn odšel? Kaj ste rekli?
Da sem poklicala nuno v njegovi prejšnji župniji.
Da sem odkrila njegove prejšnje prestopke.
Torej ste dokazali!
Takega klica nisem opravila.
Lagali ste? -Drži.
Toda če ne bi imel takšne zgodovine, laž ne bi učinkovala.
Njegov odstop je bil njegovo priznanje.
Bil je, kar sem mislila, da je.
In odšel je.
Ne morem verjeti, da ste lagali.
Ko preganja hudodelstvo, se človek odmakne od Boga.
Seveda je potem treba plačati ceno.
Razumem.
Sestra James!
Kaj je, sestra?
Dvomim!
Močno dvomim!
Film je posvečen sestri Margareti McEntee, nekdaj sestri James.
Prevod in priredba Jure Kocijan